stanford-oval/wikipedia huggingface dataset:
פורטל
פורטלים בישראל

בישראל קמו פורטלים שונים שניסו לשכפל את המודלים שהציגו עמיתיהם האמריקאיים. בין החלוצים ניתן לציין את "וואלה", הפורטל הישראלי לו נתוני החשיפה הגבוהים ביותר, "נענע 10", "תפוז אנשים" וכן, הגרסה העברית של MSN. פורטל "נטקינג" נסגר באמצע שנת 2001 ו-"IOL" (ראשי התיבות של "ישראל און ליין") מוזג עם וואלה!.
ynet, אתר החדשות מקבוצת ידיעות אחרונות נוסד ביוני 2000, יחסית באיחור לעומת קודמיו, אך מיצב עצמו כאתר של תוכן חדשותי המתבסס על העיתון הפופולרי בישראל דאז. מאקו, האתר מבית קשת, עלה לאוויר בשנת 2008 כגרסה מחודשת לאתר האינטרנט של קשת.
פורטלים אנכיים (או אתרי תוכן נישתיים) שהיו בין החלוצים באינטרנט הישראלי הם One בספורט, גלובס בכלכלה, ואוטו בתחום הרכב.
כאמור, כיום מכונים אתרי התוכן הפופולריים, רוחביים או נישתיים - פאבלישרים.
לצד הפורטלים שקמו, עלו אתרים קטנים יותר שעיקר תפקידם היה לשמש כ"שער" לאינטרנט או אינדקס אתרים ופחות תכנים (אם כי חלקם הציעו גם תכנים בצורה ), עליהם ניתן למנות את:
a - הפורטל הראשון בו ניתן היה לבצע חיפוש משולב במספר מנועי חיפוש.
start - הוקם בשנת 1997 כאחד מפורטלי האינטרנט הראשונים בעברית, בהתחלה איפשר חיפוש במספר מנועי חיפוש במקביל, והתפתח אחרי שמייסדיו קלטו את הפוטנציאל המסחרי שבו. הפורטל איפשר כבר בהתחלה פרסונליזיה, כלומר התאמת האתר לצרכיו האישיים של הגולש, וזאת על ידי אפשרות לקבוע באיזה מנוע חיפוש ייעשה שימוש, איזה תיבות שיחה יופיעו ואיזה לא, והאם יוצגו גם נתוני ספורט/מזג אוויר/פנאי/ כלכלה וכדומה. בשנת 2001 נחתם הסכם שיתוף פעולה בין אתר סטארט (שהיה אז מקבוצת זאבי) ובין MSN וכתוצאה שונתה כתובתו הראשית של הפורטל ל: start.msn.co.il.
Kafe.co.il - אינדקס אתרים נוסף המהווה מעין "שער" ו"מראה מקום" לגישה מהירה לשירותים ומקורות מידע שונים.
אתרים אלו פופולריים היום הרבה פחות מבעבר.
הערות שוליים

↑  פורטל. בתוך המילון העברי העדכני והמקיף ביותר ברשת. אוחזר ב- 12 בינואר, 2017, באתר רב-מילים
↑  [Default.aspx Winker, R. Product Design Center, SAP AG. What is a Web Portal. Retrieved from]
↑  Rouse, M. (2007). Vertical portal. Retrieved from
↑  [voice-portal Rouse, M. (2007). Voice portal. Retrieved from]
| --- | --- |
בקרת זהויות :  NLI: 987007542176305171  LCCN: sh99005116  NKC: ph440128
סמואל ז'ואה

סמואל איב אום ז'ואה (בצרפתית: Samuel Yves Oum Gwet; נולד ב-14 בדצמבר 1997 באיוס שבקמרון) הוא כדורגלן קמרוני המשחק בעמדת הקשר האחורי בקבוצת מכלן מליגת העל הבלגית ובנבחרת קמרון.
קריירת מועדונים

ז'ואה החל את הקריירה המקצוענית שלו ב-APEJES אקדמי מליגת העל הקמרונית.
ב-31 באוגוסט 2017 חתם ז'ואה בריינדורף אלטאך מהבונדסליגה האוסטרית. הוא שיחק במועדון במשך ארבע עונות, בהן ערך 99 הופעות ליגה והבקיע חמישה שערים.
ב-23 ביוני 2021 חתם ז'ואה על חוזה לשלוש עונות במכלן מליגת העל הבלגית. ב-25 ביולי ערך את הופעת הבכורה שלו במועדון, בניצחון 3-2 על רויאל אנטוורפן במסגרת המחזור הראשון בליגה לעונת 2021/2022. בעונתו הראשונה במועדון ערך 31 הופעות ליגה.
קריירה בינלאומית

ב-6 בינואר 2016 ערך ז'ואה את הופעת הבכורה שלו בנבחרת קמרון, בתיקו 1-1 נגד נבחרת רואנדה במשחק ידידות.
הוא היה חלק מסגל נבחרת קמרון לטורניר גביע אפריקה לאומות 2021 בשנת 2022, וערך חמש הופעות בטורניר.
נכלל בסגל נבחרת קמרון לטורניר מונדיאל 2022.
הערות שוליים

↑  OUM GOUET VIERDE ZOMERTRANSFER באתר הרשמי של מכלן, 23 ביוני 2021 (בהולנדית)
↑  Squad Announcement בחשבון הטוויטר הרשמי של נבחרת קמרון, 8 בנובמבר 2022
| נבחרת קמרון – גביע אפריקה לאומות 2021 |
| --- | --- | --- |
|  1 אפאלה •  2 אבוסה •  3 אנגמלאו •  4 מוקודי •  5 נגדאו-נגג'וי •  6 אויונגו •  7 אנז'י •  8 זמבו אנגיסה •  9 באהוקן •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 ז'נאגו • 21 קסטלטו • 22 אונגוונה • 23 אומוסולה • 24 א. אוננה • 25 טולו • 26 ז'. אוננה • 27 ליאה סיליקי • 28 נייו • מאמן: קונסייסאו |  1 אפאלה •  2 אבוסה •  3 אנגמלאו •  4 מוקודי •  5 נגדאו-נגג'וי •  6 אויונגו •  7 אנז'י •  8 זמבו אנגיסה •  9 באהוקן •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 ז'נאגו • 21 קסטלטו • 22 אונגוונה • 23 אומוסולה • 24 א. אוננה • 25 טולו • 26 ז'. אוננה • 27 ליאה סיליקי • 28 נייו • מאמן: קונסייסאו | קמרון |
| נבחרת קמרון – מונדיאל 2022 |
| --- | --- | --- |
|  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג |  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג | קמרון |
טיסת לילה (ספר)

| --- | --- |

 מידע כללי
 מאת:  אנטואן דה סנט-אכזופרי 
 שפת המקור:  צרפתית 
 סוגה:  רומן 
 הוצאה
 הוצאה:  הוצאת גלימאר 
 תאריך הוצאה:  1931 
 מספר עמודים:  182 
 הוצאה בעברית
 הוצאה:  ספריית פועלים
 תאריך:  1946  התרגום השני: 2012
 תרגום:  מנשה לוין  התרגום השני: משה מרון
 פרסים
 פרס פמינה (1931) 
 
טיסת לילה (בצרפתית: Vol de nuit) היא נובלה מאת אנטואן דה סנט-אכזופרי שפורסמה בשנת 1931. זהו הספר השני שפרסם והיווה את פריצת הדרך שלו כסופר. הספר נעשה עד מהרה רב-מכר בינלאומי, ובשנת פרסומו זכה בפרס פמינה בצרפת. בשנת 1933 עובד לסרט אמריקאי (אנ') בכיכובו של קלארק גייבל.
הסופר ומקור ההשראה לסיפור

אנטואן דה סנט-אכזופרי היה בעצמו טייס, תחילה בקו הדואר צרפת–צפון אפריקה, ובהמשך בזה של צרפת–דרום אמריקה. עם פרוץ מלחמת העולם השנייה הוא גויס לחיל האוויר הצרפתי, השתחרר לאחר כיבוש צרפת ושב והתגייס בשנת 1944 לטייסת צרפתית בפיקוד אמריקאי. הוא נעלם במהלך אחת הטיסות שביצע אז בשירות בעלות הברית, ביולי 1944.
הספר "טיסת לילה" מבוסס ברובו על חוויותיו של סנט-אכזופרי כטייס בקו הדואר מצרפת לדרום אמריקה. בספר הוא מביא לידי ביטוי את הסוגיות שהעסיקו אותו אז, ומבקש לשתף בהן את הקוראים. חלק מהדמויות אף מבוססות על אנשים אמיתיים שעבדו אתו, בייחוד דמותו של מנהל תחנת בואנוס איירס, ריבְיֵיר. דמותו מבוססת על מנהלו של סנט-אכזופרי בחברת התעופה, דידיה דורא (Didier Daurat).
עלילה

העלילה מתרחשת במהלך לילה אחד ומסופרת מנקודות מבטן של דמויות אחדות, רובן גברים העובדים בקו הדואר האווירי, ומקצתן נשותיהן. הסיפור מתרחש בארגנטינה, בעיקר בתחנת בואנוס איירס ובפעילות הלילית שלה. במרכז הסיפור עומד ריבייר, מנהל התחנה ומי שיזם את טיסות הלילה – אתגר טכנולוגי עצום בזמנו.
ריבייר הוא דמות שאינה זקוקה לחברוּת או לקשרים אנושיים מורכבים אלא למשמעת וצייתנות, והוא מפגין נוקשות רבה כדי להשיגם. עבודתו של ריבייר כוללת הקפדה דייקנית על התקנון ועל זמני הטיסות, ואורח החיים של הטייסים והעובדים האחרים בתחנה כפוף לדרישותיו. הוא אף מלמד את מפקח התחנה, רובינו, לחקות אותו ולהעניש ללא הרף, גם אם לא נמצאת לכך סיבה, מתוך גישה האוסרת לתת לעובדים להתחיל להרגיש בנוח, שאחרת הם עלולים להתרשל. התוצאה היא סביבת עבודה לחוצה וקשה.
דווקא מה שאינו נתון לשליטתו של ריבייר הוא שגורם לתפנית בסיפור – תנאי מזג האוויר ובייחוד סופות הציקלון. בערב הסיפור אמורים להגיע שלושה מטוסים לתחנת בואנוס איירס – אחד מצ'ילה, אחד מפרגוואי ואחד מפטגוניה, ובעוד שהשניים הראשונים מגיעים בשעה היעודה, הרי שהמטוס מפטגוניה נקלע לסופת ציקלון ותועה בדרכו באפלה. ניסיונות ההתקשרות של האלחוטן במטוס אינם צולחים והם נתקלים במה שמתהווה כמוטיב מרכזי ומאיים בחייהם של טייסי הלילה – הדממה והחושך המוחלטים. נתונים לחסדי הטבע ועם מכל דלק ההולך ואוזל, פביאן הטייס והאלחוטן שלו מנותקים לחלוטין מתחנות הקרקע של שירות הדואר האווירי וכל שנותר להם לעשות הוא להמשיך לטוס בכיוון שבתקווה יתבהר מעננים ויואר בידי הירח.
בתחנת בואנוס איירס חוששים לא רק לחיי השניים אלא גם לקיומו של שירות הלילה כולו: מלכתחילה התקשה מנהל התחנה ריבייר להוכיח שלמרות החששות הרבים, טיסות הלילה הן סיכון ששווה לקחת, ועד אז אכן הוצדק. את מפעל טיסות הלילה כולו עלולים להפסיק הממונים עליהם אם מטוס יעלם או יתרסק, ולכן כדי להוכיח שתאונה שכזאת אינה משבשת את הפעילות הרגילה שלהם – ואת לוח הזמנים בפרט – בוחר ריבייר להמשיך את השגרה כרגיל ולא לעכב את ההמראות הבאות לאורך הלילה, בתקווה להציל את טיסות הלילה כולן.
פרשנויות הספר

מוטיב עיקרי ברומן הוא ההתלבטות המתמדת בין חיי אדם לבין חובת התפקיד והתועלת לטווח הארוך, שעולה באופן בלתי נמנע בעולמם של הטייסים. במילים אחרות, זוהי דילמה בין חשיבות האינדיבידואל למול חשיבות הכלל. הסוגיה עולה בצורה מפורשת בשיחה של ריבייר עם דמות משנית, בה הם דנים במקרה בו הקמת גשר שישרת רבים גבתה את חייו של אדם יחיד, וכבר מתחילת הסיפור צצות דילמות מוסריות הקשורות לא במוות אלא באורח חיים, למשל האם משמעת מחייבת הענשה, או האם העונש ייעשה מוצדק רק בזכות השלמוּת שהוא עתיד להביא. לאורך הסיפור כולו מדגים ריבייר כיצד הוא מכריע את הכף לצדו של הכלל ולא של האינדיבידואל, ושֹם את המערכת לפני רגשותיהם ולעיתים צורכיהם של עובדיו. החובה והצורך לפעולה גובר על החשיבות של הרגש, שמקביל לחולשה במידה מה. בסוף, היסוד האנושי מודגש ומודגם על ידי נשות הטייסים, שהן דמויות המנותקות מעולם העבודה בקווי העברת דואר ומעולם הטייס. אשתו של פביאן מגיעה למשרדי התחנה בציפייה לקבל תשובות בנוגע להיעדרות בעלה ונתקלת בחומת שתיקה. סנט-אכזופרי מציג עולם בו חובה היא מוסר וחופש גם יחד, אך בעוד ההקבלה נוגעת לחייהם של הטייסים ומקצועם, הרי שבני ביתם נותרים מנותקים ממנו בלי יכולת אמיתית להבינם.
תרגומים

בשנת 1946 תורגם הספר לראשונה בעברית על ידי מנשה לוין, ולמעשה היה ספרו הראשון של סנט-אכזופרי שתורגם לעברית. מהדורה זו זכתה להדפסות אחדות. בשנת 2012 תורגם הספר מחדש בידי משה מרון ונדפס לצד ספר נוסף מאת סנט-אכזופרי, "אדמת אנוש", אף הוא בתרגום מרון. שני התרגומים ראו אור בהוצאת ספרית פועלים.
אנטואן דה סן אגזיפרי, טיסת לילה, עברית: מנשה לוין, מרחביה: ספרית פועלים ("דורון"), 1946.
אנטואן דה סנט-אכזופרי, טיסת לילה | אדמת אנוש, תרגום: משה מרון, בעריכת גדעון טיקוצקי ודורית פרידמן, ספרית פועלים, 2012.
לקריאה נוספת

גדעון טיקוצקי, אחרית דבר לספר טיסת לילה | אדמת אנוש, עמ' 267–303.
Brian Masters, A Student's Guide to Saint-Exupéry. London: Heinemann Education Books, 1972.
Stacy Schiff, Saint-Exupéry: A Biography. Canada: Vintage Canada, 1996.
נגעת לי בלב

"נגעת לי בלב" הוא אלבומו ה-15 של הזמר איל גולן, שיצא לאור ב-26 במרץ 2012. לאחר שנה האלבום הגיע למעמד אלבום פלטינה משולשת על מכירות של למעלה מ-150 אלף עותקים
.
בספטמבר 2012 זכה גולן בתואר זמר השנה במרבית מצעדי הפזמונים השנתיים של תשע"ב, בין השאר בגלגלצ. להיטי האלבום צעדו במקומות גבוהים במצעדים השנתיים ו"כשאת איתו" אף נבחר לשיר השנה בשניים מהם.
ההפקה המוזיקלית והעיבודים של שירי האלבום נחלקו בין תמיר צור, רביב בן-מנחם, דודו קומה, ואבי גוטמן.
סינגלים

ב-17 בנובמבר 2011 הוציא את "מנגינה", הסינגל הראשון מהאלבום, שיר בסגנון נשמה. נכתב בידי מורן כרמל. השיר הולחן, עובד והופק מוזיקלית על ידי רביב בן מנחם.
השיר הגיע למקום ראשון בהשמעות ברדיו. השיר הגיע למקום ה-2 במצעד של רשת ג' ובמצד של גלגלצ. במצעד השנתי של רשת ג' הגיע למקום ה-19.
ב-2 בינואר 2012 יצא הסינגל השני מהאלבום בשם "נגעת לי בלב". את השיר כתב והלחין רותם כהן.
השיר הגיע למקום הראשון במצעד ההשמעות ובמצעד השבועי של גלגלצ ולמקומות הראשונים במצעדי הרדיו והסלולר. השיר הגיע אל המקום ה-3 במצעד של רשת ג' ונחל הצלחה פחותה מקודמו לאחר ששהה רק 4 שבועות בסה"כ ברשת ג'. במצעד השנתי של גלגלצ הגיע למקום ה-8. הסינגל זכה לביקורות טובות. את השיר הפיק מוזיקלית המוזיקאי הנגן והמפיק דודו קומה.
ב-21 בפברואר 2012 יצא השיר "לבדי" אשר הלחין גולן בעצמו למילים של יוסי גיספן, השיר עובד על ידי תמיר צור בסגנון רטרו של המוזיקה המזרחית בשנות ה-80 ותחילת שנות ה-90 עם סולו גיטרה מזרחית של עומרי זליג. השיר הגיע למקום ה-5 במצעד של רשת ג' . השיר הגיע למקום ה-23 במצעד השנתי של רשת ג' לשנת הפזמונים תשע"ב.
השיר יצא כסינגל עם צאת האלבום. השיר הוא גרסה עברית לשירו המצליח של הזמר היווני ניקוס ורטיס, "אן איסה אנה אסטרי (Αν είσαι ένα αστέρι)", שהלחין קיריאקוס פפדופולוס. השיר זכה למעלה מ-29 מיליון צפיות ב-YouTube.
גולן קנה את הזכויות על השיר, וכתב בעצמו את המילים. השיר הגיע למקום הראשון בהשמעות ברדיו ובמצעדי הרדיו והסלולר. השיר הגיע למקום הראשון בהשמעות השבועיות ברדיו, ושהה כ-12 שבועות במצעד. השיר הגיע למקום ה-5 במצעד העברי השבועי של רשת ג'. השיר הגיע למקום ה-2 במצעד השנתי של רשת ג' ולמקום ה-3 במצעד השנתי של גלגלצ ונבחר כשיר השנה בערוץ 24 וב-mako. בשקלול כל המצעדים השנתיים הגיע למקום ה-2 כשרק השיר "זיקוקים" של משה פרץ הקדים אותו. (המיקום הגבוה ביותר של גולן במצעד שנתי מאז הלהיט "זה אני").
רשימת רצועות

| מס' | שם | מילים | לחן | משך |
| --- | --- | --- | --- | --- |
| 1. | כשאת איתו  | אייל גולן | קיריאקוס פפדופולוס | 4:36 |
| 2. | אושר אמיתי  | ניסים מרי | רביב בן מנחם | 3:45 |
| 3. | בוחר מחדש  | גילי זכאי | גילי זכאי | 4:13 |
| 4. | פרפר  | יוסי גיספן | רביב בן מנחם | 4:11 |
| 5. | שובי ילדונת  | אייל גולן | רביב בן מנחם | 3:52 |
| 6. | דז'ה וו  | רותם כהן | רותם כהן | 3:12 |
| 7. | כל כך יפה  | יוסי גיספן | ניסים גיספן | 3:38 |
| 8. | לבדי  | יוסי גיספן | אייל גולן | 4:20 |
| 9. | חיים שלמים  | דורון אלימלך, אליאב מועלם | דורון אלימלך, אליאב מועלם | 4:15 |
| 10. | ממריא  | דורון מדלי | רביב בן מנחם | 3:21 |
| 11. | איך הוא אוהב  | רותם כהן | רותם כהן | 3:28 |
| 12. | לו הייתי יכול  | עינת הולנדר | רביב בן מנחם | 3:49 |
| 13. | מנגינה  | מורן כרמל | רביב בן מנחם | 4:32 |
| 14. | אהובה שלי  | דורון אלימלך, אליאב מועלם | דורון אלימלך, אליאב מועלם | 4:03 |
| 15. | נגעת לי בלב  | רותם כהן | רותם כהן | 3:59 |
| 16. | מלכי המלכים  | עדי כבירי | נאור סינואני | 4:05 |
| 17. | מלאת אהבה (גרסת כיסוי)   | אופיר כהן | אופיר כהן | 4:16 |
הצלחה

האלבום זכה להצלחה רחבה בישראל ומכר 40,000 עותקים בתוך 14 ימים, והגיע למעמד אלבום פלטינה. בתוך שלושה וחצי חודשים הגיע האלבום למעמד פלטינה כפולה על מכירת למעלה מ-80,000 עותקים. בתחילת יוני 2013, האלבום הגיע למעמד אלבום פלטינה משולשת על מכירות של למעלה מ-150 אלף עותקים, והסינגלים הגיעו לראש מצעדי ההשמעות ברדיו ובסלולר. השיר "מלכי המלכים" זכה להצלחה בקרב הקהל והושר במאות קאברים.
כל שירי האלבום הגיעו לסך של יותר מ-100 מיליון צפיות ביוטיוב. השיר "כשאת איתו" שבר שיא והגיע ל-35 מיליון צפיות.
אף על פי ההצלחה במכירות, האלבום קיבל ביקורות צוננות מהמבקרים שטענו כי האלבום מורכב משירים עם מילים שטחיות וכי הוא יוצר געגוע לאלבומיו הראשונים של גולן.
סומטריפטן

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: זה סובל מתרגמת קשה.
| --- | --- |

 
 שם IUPAC
 1-[3-(2-Dimethylaminoethyl)-1H-indol-5-yl]-N-methyl-methanesulfonamide
 שמות מסחריים בישראל
 אימיטרקס
 נתונים כימיים
 כתיב כימי:  C14H21N3O2S 
 מסה מולרית:  295.40 g/mol
 נתונים פרמוקוקינטיים
 זמינות ביולוגית:  15% (דרך הפה) 96% (דרך הזרקה)
 מטבוליזם:  מונואמין אוקסידאז
 זמן מחצית חיים:  2.5 שעות
 הפרשה:  ב-60% שתן ו-40% צואה
 בטיחות
 מעמד חוקי:  תרופת מרשם
 דרכי מתן:  דרך הפה, הזרקה תת-עורית, תרסיס אף, אלקטרופורזה טרנסדרמלית
 מזהים
 קוד ATC:  N02CC01 
 מספר CAS:  103628-46-2
 PubChem:  5358
 ChemSpider:  5165
 
סומטריפטן (באנגלית: Sumatriptan), הנמכרת תחת שם המותג Imitrex בין היתר, היא תרופה המשמשת לטיפול במיגרנה וכאבי ראש מקבציים . זה נלקח דרך הפה, באף, או בהזרקה מתחת לעור . ההשפעות מתרחשות בדרך כלל תוך שלוש שעות.
תופעות הלוואי השכיחות כוללות לחץ בחזה, תחושת עייפות, סחרחורת, הקאות ועקצוצים. תופעות לוואי חמורות עשויות לכלול תסמונת סרוטונין, התקפי לב, שבץ והתקפים . בשימוש מופרז בתרופות עלולים להופיע כאבי ראש. לא ברור אם השימוש בהריון או בהנקה הוא בטוח. אופן הפעולה של התרופה אינה ברורה. זה זמין גם כתרופה גנרית.
סומטריפטן קיבל פטנט בשנת 1982 ואושר לשימוש רפואי בשנת 1991. זה זמין כתרופה גנרית .בבריטניה זה עולה ל-NHS כ-1 פאונד למנה נכון לשנת 2019.בארצות הברית העלות הסיטונאית של סכום זה היא כ-60 סנט. בשנת 2017, זו הייתה התרופה ה-97 הנפוצה ביותר בארצות הברית, עם יותר משמונה מיליון מרשמים. זה זמין גם כמוצר המשולב sumatriptan/naproxen בעלות של 50 דולר למנה.
שימושים רפואיים

סומטריפטן יעיל לסיום או להקלה על עוצמת מיגרנה וכאבי ראש מקבציים . זה יעיל ביותר כאשר נלקח מוקדם לאחר תחילת הכאב.סומטריפטן המוזרק יעיל יותר הוא הדרך היעילה ביותר לקבל את התרופה.
שימושים רפואיים > מינון

המינון היומי המוגדר דרך הפה הוא 50 מ"ג, באף הוא 20 מ"ג, בהזרקה הוא 6 מ"ג, ובפי הטבעת הוא 25 מ"ג.
תופעות לוואי

מנת יתר של סומטריפטן עלולה לגרום לסולפמוגלובינמיה, מצב נדיר שבו הדם משתנה מאדום לירוק, עקב שילוב גופרית במולקולת ההמוגלובין. אם מפסיקים את הטיפול בסומטריפטן, המצב מתהפך תוך מספר שבועות.
אירועי לב חמורים, כולל כמה שהיו קטלניים, התרחשו בעקבות שימוש בהזרקת סומטריפטן או בטבליות. אירועים שדווחו כללו vasospasm בעורק הכלילי, איסכמיה חולפת בשריר הלב, אוטם שריר הלב , טכיקרדיה חדרית ופרפור חדרים (V-Fib).
תופעות הלוואי השכיחות ביותר שדווחו על ידי לפחות 2% מהחולים בניסויים מבוקרים של סומטריפטן (טבליות של 25, 50 ו-100 מ"ג) למיגרנה הן תחושות לא טיפוסיות (פרסטזיות ותחושות חום/קור) שדווחו על ידי 4 % בקבוצת הפלצבו ו-5-6% בקבוצות הסומטריפטן, כאב ותחושות לחץ אחרות (כולל כאבי חזה) דווחו על ידי 4% בקבוצת הפלצבו ו-6-8% בקבוצות הסומטריפטן, אירועים נוירולוגיים (ורטיגו ) שדווחו על ידי פחות מ-1% בקבוצת הפלצבו ופחות מ-1% עד 2% בקבוצות הסומטריפטן. חולשה/עייפות התרחשו בפחות מ-1% מקבוצת הפלצבו ו-2-3% מקבוצות הסומטריפטן. הפרעות שינה התרחשו בפחות מ-1% בקבוצת הפלצבו עד 2% בקבוצת הסומטריפטן.
מנגנון פעולה

סומטריפטן דומה מבחינה מבנית לסרוטונין (5-HT). (סוגי 5-HT1D ו-5-HT1B ) אגוניסט . עם זאת, ההשפעה הטיפולית העיקרית של סומטריפטן היא בעיכוב השחרור של פפטיד הקשור לגן קלציטונין (CGRP), ככל הנראה באמצעות פעולתו האגוניסטית של קולטן 5-HT 1D/ 1B. זה מוכח על ידי היעילות של אנטגוניסטים ונוגדנים CGRP שפותחו לאחרונה בטיפול מונע במיגרנה. עם זאת, כיצד אגוניזם של קולטני 5-HT 1D/ 1B מעכב את שחרור CGRP אינו מובן במלואו. מאמינים ש-CGRP גורם לרגישות של נוירונים נוציספטיביים טריגמינליים, תורם לכאב החווה במיגרנה.
כמו כן, הוכח כי סומטריפטן מפחית את הפעילות של העצב הטריגמינלי, אשר כנראה אחראי ליעילותו של סומטריפטן בטיפול בכאבי ראש מקבציים. צורת ההזרקה של התרופה הוכחה להפיל כאב ראש מקבץ תוך 30 דקות ב-77% מהמקרים.
פרמקוקינטיקה

Sumatriptan ניתנת במספר צורות: טבליות, הזרקה תת-עורית ותרסיס לאף. מתן אוראלי (כמו מלח הסוקסינאט) סובל מזמינות ביולוגית ירודה, בין היתר בשל חילוף חומרים פרה-מערכתי - חלק ממנו מתפרק בקיבה ובמחזור הדם לפני שהוא מגיע לעורקי המטרה. לניסוח חדש של טבליות בשחרור מהיר יש אותה זמינות ביולוגית, אך הריכוז המרבי מושג בממוצע 10–15 דקות קודם לכן. כאשר מוזרק, סומטריפטן פועל מהר יותר (בדרך כלל תוך 10 דקות), אך ההשפעה נמשכת זמן קצר יותר. סומטריפטן עובר חילוף חומרים בעיקר על ידי מונואמין אוקסידאז A לחומצה אצטית 2-{5-[(מתיל סולפאמויל) מתיל]-indole-3-yl} אשר לאחר מכן מצומדת לחומצה גלוקורונית. מטבוליטים אלו מופרשים בשתן ובמרה. רק כ-3% מהתרופה הפעילה ניתן להחלים ללא שינוי.
אין קשר פשוט וישיר בין ריכוז סומטריפטן (פרמקוקינטיקה) כשלעצמה בדם לבין ההשפעה האנטי-מיגרנית שלו (פרמקודינמיקה). פרדוקס זה, במידה מסוימת, נפתר על ידי השוואת שיעורי הספיגה של תכשירי הסומטריפטן השונים, ולא הכמויות המוחלטות של התרופה שהם מספקים.
היסטוריה > הסכמה

בשנת 1991, גלקסו קיבלה אישור לסומטריפטן, שהיה הטריפטן הזמין הראשון. בארצות הברית, הוא זמין רק במרשם רפואי (ולעיתים קרובות מוגבל, ללא אישור מראש, לכמות של תשעה בתקופה של 30 יום). דרישה זו למרשם רפואי קיימת גם באוסטרליה. עם זאת, ניתן לקנות אותו ללא מרשם בבריטניה ובשוודיה. אושרו מספר צורות מינון של סומטריפטן, כולל טבליות, תמיסה להזרקה ומשאפים לאף.[דרוש מקור]
ביולי 2009, ה-FDA האמריקאי אישר פורמולציה של סומטריפטן למזרק סילון חד-פעמי. המכשיר מעניק זריקה תת-עורית של 6 מ"ג סומטריפטן, ללא שימוש במחט. מזרקים אוטומטיים עם מחטים זמינים בעבר באירופה ובצפון אמריקה כבר כמה שנים.
מחקרים שלב III עם iontophoretic תיקון דרך העור (Zelrix / Zecuity) שהחלה ביולי 2008. מדבקה זו משתמשת במתח נמוך הנשלט על ידי מיקרו -שבב מתוכנת מראש כדי להעביר מנה אחת של סומטריפטן דרך העור תוך 30 דקות. Zecuity אושרה על ידי ה-FDA האמריקאי בינואר 2013. המכירות של Zecuity הופסקו בעקבות דיווחים על כוויות וגירוי בעור.
פטנטים של Glaxo עבור סומטריפטן פג בפברואר 2009. באותה תקופה, Imitrex נמכר בכ-25 דולר לכדור. ב-6 בנובמבר 2008, Par Pharmaceutical הודיעה כי תתחיל לשלוח גרסאות גנריות של הזרקת סומטריפטן (הזרקת סומטריפטן סוקסינט) ערכות התחלה של 4 ו-6 מ"ג ומחסניות מזרק מלאות של 4 ו-6 מ"ג למסחר באופן מיידי. בנוסף, Par צופה את השקת הבקבוקונים של 6 מ"ג בתחילת 2009.
Mylan Laboratories Inc., Ranbaxy Laboratories, Sandoz (חברה בת של Novartis), Dr. Reddy's Laboratories וחברות אחרות קיבלו את אישור ה-FDA עבור גרסאות גנריות של טבליות סומטריפטן במינונים של 25, 50 ו-100 מ"ג מאז 2009. התרופה זמינה באופן גנרי בשווקים בארצות הברית ובאירופה, מאחר שהגנת הפטנטים של Glaxo פגה בתחומי שיפוט אלה. תרסיס לאף sumatriptan זמין גם באופן כללי.
מצב משפטי

ברוסיה גרסאות של סומטריפטן, שאינן רשומות במרשם הלאומי של התרופות, עשויות להיחשב כתרופות נרקוטיות.
חברה ותרבות > עלות

בבריטניה זה עולה ל-NHS כ-1 פאונד למנה נכון לשנת 2019. בארצות הברית העלות הסיטונאית של סכום זה היא כ-60 סנט למנה.בשנת 2017, הייתה זו התרופה מספר- 97 הנרשמת ביותר בארצות הברית, עם יותר משמונה מיליון מרשמים.
עלויות סומטריפטן (ארצות הברית)
מרשמי סומטריפטן (ארצות הברית)
לקריאה נוספת

טיפול במגרנות בעזרת סומטריפטן Subcutaneous Sumatriptan International Study Group*. "Treatment of migraine attacks with sumatriptan." New England Journal of Medicine 325.5 (1991): 316-321.
שימוש בסומטריפטן Perry, Caroline M., and Anthony Markham. "Sumatriptan." Drugs 55.6 (1998): 889-922.
סיפורו של ויל האנטינג

| --- | --- |

 בימוי:  גאס ואן סנט 
 הופק בידי:  לורנס בנדר 
 תסריט:  בן אפלק, מאט דיימון 
 עריכה:  פייטרו סקאליה 
 שחקנים ראשיים:  מאט דיימון   רובין ויליאמס   בן אפלק   מיני דרייבר   סטלאן סקארסגארד
 מוזיקה:  דני אלפמן
 צילום:  ז'אן-איב אסקופייר 
 מדינה:  ארצות הברית 
 חברת הפקה:  A Band Apart Films LLC, מירמקס 
 חברה מפיצה:  UIP Duna 
 שיטת הפצה:  וידאו על פי דרישה 
 הקרנת בכורה:  5 בדצמבר 1997
 משך הקרנה:  126 דק' 
 שפת הסרט:  אנגלית 
 סוגה:  סרט רומנטי, סיפור התבגרות, סרט דרמה 
 מקום התרחשות:  בוסטון 
 תקציב:  10 מיליון דולר
 הכנסות:  225,933,435 דולר
 הכנסות באתר מוג'ו:   goodwillhunting
 פרסים:  הסרט זכה בשני פרסי אוסקר והיה מועמד לשבעה נוספים
 אתר רשמי
 דף הסרט ב־IMDb
 
סיפורו של ויל האנטינג (באנגלית: Good Will Hunting) הוא סרט קולנוע אמריקאי מאת הבמאי גאס ואן סנט, שיצא ב-1997. הסרט היה מועמד לתשעה פרסי אוסקר, מתוכם זכה בשניים: פרס אוסקר לשחקן המשנה הטוב ביותר (לרובין ויליאמס) ופרס אוסקר לתסריט המקורי הטוב ביותר לתסריטאים בן אפלק ומאט דיימון, שגם מככבים בסרט.
תקציר העלילה

הסרט מספר את סיפורו של ויל, צעיר מחונן העובד כשרת במכון הטכנולוגי של מסצ'וסטס. ויל בעל כישרון מתמטי יוצא דופן, יכולות זיכרון וקריאה גבוהות מאוד, אך עם קשיים פסיכולוגיים. ויל לא עבר אבחון פסיכולוגי לאורך חייו לזיהוי כשרונותיו, עקב מצבו החברתי והכלכלי הירוד, והוא מתפרנס כשרת ובערבים מבלה עם חבריו. יום אחד הפרופסור למתמטיקה באוניברסיטה, ג'רלד למבו, נותן לתלמידיו חידה מתמטית קשה, וויל פותר אותה בחשאי. הפרופסור מחפש מי פתר את החידה ומגלה את ויל ואת כישרונו הרב. לאחר שוויל נשפט על קטטה אלימה, למבו לוקח אותו תחת חסותו ומפקח עליו במחקר מתמטי משותף, בעת שוויל מחויב במקביל להיפגש בקביעות עם פסיכולוג על מנת להימנע ממאסר בפועל. לאחר שוויל "מבריח" מספר פסיכולוגים אשר מסרבים לטפל בו, הוא מתחיל להיפגש עם הפסיכולוג שון מגווייר (חברו של ג'רלד מתקופת לימודיהם), ונרקם ביניהם קשר מיוחד. במקביל מתוארים בסרט קשריו של ויל עם חבריו ועם בת זוג בה התאהב.
צוות השחקנים הראשי

מאט דיימון – בתפקיד ויל האנטינג, השרת המחונן.
רובין ויליאמס – בתפקיד שון מגווייר, הפסיכולוג.
בן אפלק – בתפקיד צאק'י סאליבן, חברו של ויל.
מיני דרייבר – בתפקיד סקיילר, חברתו של ויל.
סטלאן סקארסגארד – בתפקיד פרופסור ג'רלד למבו, הפרופסור שמגלה את כישוריו של ויל.
פיתוח התסריט וההפקה > התסריט כמטלה לימודית

דיימון כתב את התסריט כשלמד בהרווארד, כמטלה בקורס מחזאות, בו נדרש לכתוב הצגה של מערכה אחת. הוא כתב על דמויות המבוססות על עצמו ועל חבריו, ואף הכניס את דמותה של חברתו, סקיילר, שנותרה עד לסרט המוגמר. המטלה התארכה והוא הגיש לבסוף 40 עמודים.
פיתוח התסריט וההפקה > החיבור בין אפלק לדיימון

כשהסתיימו לימודיו, דיימון נסע באחד הימים ללוס אנג'לס כדי לשחק בסרט "ג'רונימו", אז לן אצל חברו בן אפלק, והביא עמו את הדפים. אפלק התעניין בתסריט, והשניים התלבטו איך לפתח אותו. במקור, התסריט עקב אחר מתמטיקאי גאון שהממשלה רודפת אחריו כדי לגייס אותו אליה, אך בכל פעם הוא וחבריו מבוסטון מצליחים לחמוק. דיימון ואפלק נהגו לשתות אלכוהול בערבים ולאחר מכן לאלתר ולהקליט בלילות את התסריט, כולל חיקוי של הדמויות והשחקנים שהתכוונו שיגלמו אותן. מהתסריט המקורי לא נשאר כמעט דבר, מלבד הסצנה בה פוגש האנטינג את הפסיכולוג.
העבודה על פיתוח התסריט נמשכה חודשים, כאשר במקביל השניים ניסו לקבל עבודות כשחקנים. במשך השנים התפתחו שמועות שבמהלך כתיבת וצילום הסרט דיימון ואפלק ניהלו מערכת יחסים רומנטית, השמועה התפתחה עקב סדרת סרטונים מהעבר בהם דיימון ואפלק מתבדחים על היותם הומוסקסואלים באחד הסרטונים מכריז דיימון, בהומור, שהוא ואפלק יוצאים מהארון, בסרטון אחר מדברת ג'ניפר גארנר, אשתו דאז של אפלק, על הזוגיות שלה ושל אפלק ועל כך שהיא רואה את היחסים בין אפלק לדיימון כסיפור אהבה שהיא שותפה לו בין שאר הסרטונים יש סרטון בו אפלק מקבל חולצה עם הכיתוב "ben-gay" וצוחק על כך שעכשיו רק צריך לחכות שדיימון יעשה כמותו ויצא מהארון, סרטון בו דיימון נשאל אם הוא היה אישה עם איזה גבר הוא יצא, תשובתו הייתה אפלק וסרטון בו אפלק רוכן ללחוש לדיימון באוזן אך דיימון מסב את פניו והשניים כמעט מתנשקים.